Binturung

Binturung atau binturong (, nama saintifik: Arctictis binturong) ialah salah satu spesies haiwan berupa musang satu-satunya spesies yang wujud dalam genus Arctictis. Ia mendiami hutan-hutan tinggi di kawasan merangkumi Asia Selatan dari India di barat ke Bhutan dan Myanmar di timur, serata Indochina, Yunnan in China di utara, Semenanjung Malaysia dan pulau-pulau Sumatra, Kalimantan dan Jawa di rantau Nusantara  sampailah ke pulau Palawan di Filipina.

terdapat di Malaysia.

Etimologi 
Dua-dua perkataan binturung dan binturung datang daripada penurunan akar bahasa Melayu-Polinesia Barat *ma-tuRun "menurun" merujuk kepada pergerakan haiwan ini yang turun dari satu pokok berjalan atas tanah menuju satu pokok lain yang dipanjat.

Ciri-ciri 
Jantung binturung terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan 
Sebagai mamalia, Musang Binturong berdarah panas, melahirkan anak, menjaga anak, dan mempunyai bulu di badan. Musang Binturong akan menjaga anaknya sehingga mampu berdikari.
Tempoh bunting bagi binturong adalah 81 hari, dengan gestation sekitar 91 hari. Usia purata kematangan seksual adalah 30.4 bulan bagi betina dan 27.7 bulan bagi jantan. Kesuburan berlansung sehingga usia 15 tahun. Binturong adalah sekitar 100 spesies mammalia yang dipercayai oleh ramai pakar penjagaan sebagai berkeupayaan bagi diapaus embrio ("embryonic diapause"), atau implantasi tergantung ("delayed implantation"), yang membenarkan spesies betina bagi menyelaras tempoh kelahiran supaya selari dengan keadaan persekitaran yang sesuai. Kelahiran biasa adalah dua anak, tetapi sehingga enam anak dilahirkan boleh berlaku.

Tempoh hayat maksima dalam kurungan dipercayai lebih dari usia 25 tahun.

Ancaman 

Ancaman utama bagi binturong adalah kehilangan habitat dan kemerosotan persekitaran hutan melalui pembalakan dan penukaran kawasan hutan kepada kegunaan tanah bukan hutan sepanjang julat binturong. Kehilangan habitat amat teruk di kaawasan rendah di kepulauan Sunda dikebanyakan kawasannya, dan terdapat bukti bahawa binturong menggunakan ladang yang sebahagian besarnya menggantikan hutan semulajadi. Di China penghapusan hutan dan amalan membalak oportunis telah memecah habitat atau menghapuskan tapak sama sekali. Di Filipina, ia ditangkap bagi perdagangan haiwan liar, malah di selatan julatnya ia turut ditangkap untuk dimakan. Di Lao PDR, ia merupakan pemangsa paling kerap dipamerkan dalam sangkar dan kulitnya kerap diperdagangkan sekurang-kurangnya di Vientiane. Disesetengah bahagian Lao PDR, ia dianggap makanan delikasi dan turut diperdagangkan sebagai bahan makanan ke Vietnam.

Orang Asli di Malaysia menyimpan binturong sebagai haiwan peliharaan.

Pengekalan 
Musang Binturong merupakan haiwan yang dilindungi and memerlukan lesen pemburuan. Di Sabah, mamalia ini tersenarai sebagai haiwan terlindung di dalam Enakmen Pemeliharaan Hidupan Liar 1997.

Subspesies 
Enam subspesies diakui (A. b. albifrons, A. b. binturong, A. b. kerkhoveni, A. b. memglaensis, A. b. penicillatus, dan A. b. whitei). Binturong Palawan (A. b. whitei) dari Filipina adalah spesies lemah akibat kemusnahan habitat dan pemburuan haram bagi kegunaan perubatan dan permintaan bagi perdagangan haiwan peliharaan.

Rujukan

Pautan luar 

 animaldiversity.ummz.umich.edu
 F.A.S.A. 
 http://www.pcsd.ph/photo_gallery/fauna/bearcat.htm Palawan Council
 "My Binturong Friends" by Galen Berry; informative webpage with good pictures
 Wildlife Waystation

Arctictis
Mamalia
Karnivor